stanford-oval/wikipedia huggingface dataset:
התנשלות
אצל ציפורים > התנשלות מאולצת

במדינות מסוימות, להקות תרנגולות בגידול מסחרי עוברות התנשלות מאולצת כדי להמריץ מחדש את הטלת הביצים. הדבר כרוך בדרך כלל במניעת מזון ולעיתים מים למשך 7–14 ימים או עד 28 ימים בתנאי ניסוי, המשקף ככל הנראה נוהג חקלאי סטנדרטי באותן מדינות. צום זה גורם לירידה במשקל הגוף של 25 עד 35%, מה שמביא מריץ את התרנגולת לאבד את נוצותיה, אך גם ממריץ מחדש את ייצור הביצים.
להקות עשויות לעבור התנשלות מאולצת מספר פעמים. בשנת 2003, יותר מ-75% מכלל הלהקות עברו התנשלות מאולצת בארצות הברית. שיטות אחרות לגרימת התנשלות כוללות דיאטות של צפיפות נמוכה (שאריות ענבים, קמח זרעי כותנה, ארוחת אספסת או כדומה) או מניפולציה תזונתית הגורמת חוסר איזון של רכיבים תזונתיים מסוימים, ובעיקר מינרלים כמו נתרן (Na), סידן (Ca), יוד (I) ואבץ (Zn), עם צריכת תזונה מלאה או מופחתת חלקית.
אצל זוחלים

לטאה גולשת שחורת זקן מתנשלת
תצוגה מקרוב של נשל נחש
שממית בית ים תיכונית צעירה בתהליך של התנשלות.
בעלי הקשְׂקשים מתנשלים מפעם לפעם ומסירים את עורם הקשקשי. הדוגמה המוכרת ביותר להתנשלות אצל זוחלים כאלה היא אצל נחשים, בדרך כלל על ידי שפשוף של הנחש בראשו בחפץ קשיח, כגון סלע (או בין שני סלעים) או חתיכת עץ, מה שגורם לעור שכבר נמתח להתפצל.
בשלב זה, הנחש ממשיך לשפשף את עורו על חפצים, מה שגורם לקצה הקרוב לראש להתקלף לאחור על עצמו, עד שהנחש מסוגל לזחול מתוך עורו, ולמעשה להפוך את העור המנושל מבפנים-החוצה. התהליך דומה להסרת גרב מרגל (על ידי אחיזה בקצה הפתוח ומשיכתו לעבר הבהונות).
עור הנחש נותר לרוב בחתיכה אחת לאחר תהליך ההתנשלות, כולל עור-העיניים (בריל), כך שההתנשלות חיונית לשמירה על איכות הראייה של הנחש. עורן של לטאות, לעומת זאת, מתנשל בדרך כלל בפיסות נפרדות.
אצל דו-חיים

גם הצפרדעים וגם הסלמנדרות מתנשלות באופן קבוע ובדרך כלל אוכלות את הנשל, כאשר מינים מסוימים מתנשלים פיסה אחר פיסה ואחרים בחתיכה אחת.
אצל פרוקי-רגליים

אצל פרוקי-רגליים, כגון חרקים, עכבישנים וסרטנים, ההתנשלות היא השלכת השלד החיצוני, בדרך כלל כדי לתת לבעל החי לגדול. (בלועזית, תהליך זה נקרא גם אקדיזה). גם רוב פרוקי-הרגליים שהם בעלי עור רך וגמיש עוברים התנשלות. ההתנשלות מאפשרת מטמורפוזה (גלגול ביולוגי), לעיתים עם הבדל קיצוני בין הצורות של שלבי-הגלגול (אינסטארים) העוקבים.
העור חדש יכול להחליף מבנים. למשל, הוא יכול ליצור עדשות חיצוניות חדשות לעיניים. השלד החיצוני החדש הוא רך בתחילה, אך מתקשה לאחר התנשלות השלד החיצוני הישן. השלד החיצוני הישן (נשל) נקרא בלטינית אקסויאה exuviae. בזמן ההתנשלות, חרקים אינם יכולים לנשום. אצל סרטני Ovalipes catharus היא הכרחית ליכולת ההזדווגות.
התנשלות של שפירית southern hawker
גלריה

פינגוין צהוב עין בהתנשלות
חרק מקלון ענק זוחל אל מחוץ לנשל שלו
צפרדע מנומרת מתנשלת ואוכלת את הנשל
נשל נחש
לטאה אירופית ירוקה בהתנשלות
נשל של חגבאי
ציקדה מתנשלת
נשל של רב-חומט קצר-זנב
ראו גם

נשירת עלים
הערות שוליים

↑  alon, נשירת שיער אצל כלבים • בית חולים וטרינרי, באתר המרכז הרפואי לחיות, ‏2015-08-04
↑  M. Courtois, G. Loussouarn, S. Hourseau, J. F. Grollier, Periodicity in the growth and shedding of hair, The British Journal of Dermatology 134, 1996-01, עמ' 47–54 (באנגלית)
1 2 3 4 5  Terres, J. K. (1980). The Audubon Society Encyclopedia of North American Birds. New York, NY: Knopf. pp. 616–617. ISBN 978-0-394-46651-4.
↑  Lindström, A.; Nilsson, J.Å. (1988). "Birds doing in the octopus way: Fright moulting and distraction of predators". Ornis Scandinavica. 19 (2): 165–166. doi:10.2307/3676468. JSTOR 3676468.
↑  Ellis, D. H.; Rohwer, V. G.; Rohwer, S. (2017). "Experimental evidence that a large raptor can detect and replace heavily damaged flight feathers long before their scheduled moult dates". Ibis. 159 (1): 217–220. doi:10.1111/ibi.12416.
↑  Newton, I. (2011). "Moult and plumage". Ringing & Migration. 24 (3): 220–226. doi:10.1080/03078698.2009.9674395.
↑  Vieira, B. P.; Furness, R. W.; Nager, R. G. (2017). "Using field photography to study avian moult" (PDF). Ibis. 159 (2): 443–448. doi:10.1111/ibi.12445.
↑  Chabot, A. A.; Hobson, K. A.; Criag, S.; Lougheed, S. C. (2018). "Moult in the Loggerhead Shrike Lanius ludovicianus is influenced by sex, latitude and migration". Ibis. 160 (2): 301–312. doi:10.1111/ibi.12551.
↑  Chima J. Nwaogu, B. Irene Tieleman, Will Cresswell, Weak breeding seasonality of a songbird in a seasonally arid tropical environment arises from individual flexibility and strongly seasonal moult, Ibis 161, 2018-09-22, עמ' 533–545 doi: 10.1111/ibi.12661 (באנגלית)
↑  Kiat, Yosef; o'Connor, Jingmai Kathleen (2023). "Rarity of molt evidence in early pennaraptoran dinosaurs suggests annual molt evolved later among Neornithes". Communications Biology. 6 (1): 687. doi:10.1038/s42003-023-05048-x. PMC 10317961. PMID 37400509.
↑  M. Yousaf, A.S. Chaudhry, History, changing scenarios and future strategies to induce moulting in laying hens, World's Poultry Science Journal 64, 2008-03-01, עמ' 65–75 doi: 10.1017/S0043933907001729 (באנגלית)
↑  G. Wu, P. Gunawardana, M. M. Bryant, R. A. Voitle, D. A. Roland, Effect of molting method and dietary energy on postmolt performance, egg components, egg solid, and egg quality in Bovans White and Dekalb White hens during second cycle phases two and three, Poultry Science 86, 2007-05, עמ' 869–876 doi: 10.1093/ps/86.5.869 (באנגלית)
↑  Frost, S. W. (1932). "Notes on feeding and molting in frogs". The American Naturalist. 66 (707): 530–540. doi:10.1086/280458. JSTOR 2456779.
1 2  Stokstad, Erik (29 באוגוסט 2014). "Insect molting is 'like having your lungs ripped out'". sciencemag.org. נבדק ב-1 בספטמבר 2014. {{cite web}}:  (עזרה)
| --- | --- |
בקרת זהויות :  NLI: 987007541012205171  BnF: cb12398207q (data)  LCCN: sh85086630 
שועל השלג בזמן התנשלות (תקופת האביב)
פינגווין מלכותי עם נוצות חלופיות מתפתחות, הנקראות לפעמים נוצות סיכה.
שפירית בהתנשלות הסופית, עוברת מטמורפוזה (גלגול) מנימפה החיה במים לבוגר בעל כנפיים.
זהות לאומית

זהות לאומית היא הזהות ותחושת ההשתייכות של אדם למדינה אחת או לאומה אחת המשותפת לקבוצת אנשים. לדוגמה, בעוד שאדם בעל אזרחות ישראלית יכול לומר על עצמו כי הוא ישראלי, לעיתים גם כאשר אדם גדל בקהילה ישראלית הוא יוכל לומר שהוא מרגיש ישראלי.
זהות לאומית אינה תכונה מולדת. מחקרים שונים הוכיחו כי הזהות הלאומית של אדם היא תוצאה ישירה של הנוכחות היום-יומית של אלמנטים בעלי "מכנה משותף" אותם חולקים אנשים המשתייכים לאותה המדינה או האומה: סמלים לאומיים, שפה, צבעים לאומיים, ההיסטוריה של האומה, תודעה לאומית, קשרי דם, תרבות, מוזיקה, רדיו, טלוויזיה וכדומה.
ישנן גישות רוחניות המזהות בני עם מסוים כחולקים מטען רוחני משותף. על פי גישות אלו הזהות הלאומית היא חשיפה של תשתית של זהות קיימת ולא יצירה של זהות חדשה.
יצוין כי תחושת הזהות הלאומית של רוב האזרחים של מדינה אחת, או אומה אחת, נוטה להתחזק כאשר היא מאוימת מבחינה צבאית. תחושת ההשתייכות לאומה הכרחית ככל שהאיום החיצוני מתבהר.[דרוש מקור]
ישנם מקרים שבהם הזהות הלאומית מתנגשת עם הזהות האזרחית של האדם. לדוגמה, רבים מערביי ישראל משייכים עצמם או משויכים ללאום הערבי או הפלסטיני, בעוד שהם אזרחים בישראל, אשר מצויה בסכסוך עמם. כמו כן, ישנם מקרים שבהם מדוכאת הזהות הלאומית של קבוצה מסוימת על ידי השלטון במדינה שבה היא חיה. דוגמה בולטת לכך הייתה בקרב הקטלאנים תחת משטרו של פרנסיסקו פרנקו, שהשתמשו בקבוצות הספורט של ברצלונה על מנת להביע את הזהות הלאומית שלהם בעת שנאסר עליהם ללמד את שפתם, השפה הקטלאנית, ולהציג סממנים לאומיים אחרים.
ראו גם

פטריוטיות
בנו של האחר
הערות שוליים

↑  Ashmore, Richard D.; Jussim, Lee; Wilder, David, eds. (2001). Social Identity, Intergroup Conflict, and Conflict Reduction. Oxford University Press. pp. 74–75. ISBN 9780195137439.
↑  Tajfel, Henri; Turner, John C. (2004). "The Social Identity Theory of Intergroup Behavior".  In Jost, John T.; Sidanius, Jim (eds.). Key readings in social psychology. Political psychology: Key readings. Psychology Press. pp. 276–293).
| לאומיות |
| --- | --- | --- |
| לפי סוג | אנטי לאומיות • לאומיות אתנית • לאומיות תרבותית • לאומיות אינטגרלית • לאומיות כלכלית • לאומיות תאגידית • אירדנטה • רוואנשיזם |  |
| צורת ביטוי | המנון • זהות • שפה • מוזיקה • סמל |  |
| --- | --- |
בקרת זהויות :  NKC: ph117245
זאב (סרט, 1994)

| --- | --- |

כרזת הסרט
 בימוי:  מייק ניקולס 
 הופק בידי:  דאגלס ויק 
 תסריט:  וסלי סטריק, ג'ים הריסון 
 עריכה:  קווין ברונלו
 שחקנים ראשיים:  ג'ק ניקולסון מישל פייפר ג'יימס ספיידר  קייט נליגן כריסטופר פלאמר
 מוזיקה:  אניו מוריקונה 
 צילום:  ג'וזפה רוטונו 
 מדינה:  ארצות הברית 
 חברת הפקה:  סרטי קולומביה 
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  17 ביוני 1994
 משך הקרנה:  125 דקות
 שפת הסרט:  אנגלית 
 סוגה:  קומדיית אימה, קומדיה רומנטית, סרט דרמה, סרט אנשי זאב 
 תקציב:  70,000,000‏$
 הכנסות:  130,000,000‏$
 הכנסות באתר מוג'ו:   wolf
 דף הסרט ב־IMDb
 
זאב (באנגלית: Wolf) הוא סרט אימה אמריקאי משנת 1994 בבימויו של מייק ניקולס עם ג'ק ניקולסון, מישל פייפר ג'יימס ספיידר בתפקידים הראשיים.
אניו מוריקונה היה מועמד לפרס גראמי ליצירה מוזיקלית לקולנוע או לטלוויזיה.
הסרט זכה בפרסי סאטורן על התסריט והיה מועמד לעוד חמישה פרסי סאטורן: סרט האימה הטוב ביותר, השחקן הטוב ביותר (ג'ק ניקולסון), השחקנית הטובה ביותר (מישל פייפר), שחקן המשנה הטוב ביותר (ג'יימס ספיידר) והאיפור הטוב ביותר.
שלושת גיבורי הסרט הופכים לזאבים לאחר נשיכת זאב ביער.
תקציר העלילה

ויל רנדל (ג'ק ניקולסון) הוא עורך ראשי בחברת הוצאת ספרים. כאשר הוא נוסע בלילה בתוך יער בוורמונט הוא דורס זאב. כאשר הוא עוצר את מכוניתו וניגש לבחון את הזאב, מתנפל עליו הזאב, נושך אותו ונמלט. ויל נפצע בכף ידו ולמחרת נבדק על ידי רופא שמזריק לו חיסון נגד כלבת. ויל מרגיש שחל בו שינוי, השמיעה והריח שלו התחדדו והוא מסוגל לשמוע ולהריח יותר מבן אדם פשוט.
החברה בה הוא עובד נמכרה לריימונד אלדן (כריסטופר פלאמר) והוא מודיע לו כי הוא מפוטר ואת מקומו יתפוס איש חסותו סטיוארט סווינטון (ג'יימס ספיידר). רנדל מסרב להצעה לשלוח אותו למזרח אירופה ובחושיו החדשים הוא מארגן מספר סופרים ובהם מוד וואגינס (פרונלה סקיילס) לפתוח הוצאה לאור מתחרה.
רנדל מריח במעיל של אשתו שארלוט (קייט נליגן) את ריחו של סווינטון. הוא מגיע לביתו של סווינטון, מתפרץ לחדר השינה בו נמצאים שרלוט וסווינטון והוא נושך את סווינטון בכף ידו ובורח.
רנדל מגיש אולטימטום לבוס כי אם לא יוחזר לתפקידו הקודם יפרוש עם עובדים וסופרים ויקים חברה מתחרה. אלדן נכנע ומחזיר את רנדל לתפקידו. הדבר הראשון שרנדל עושה הוא לפטר את סווינטון.
בינתיים מתוודע רנדל לבתו היפהפייה של הבוס, לאורה (מישל פייפר). היא נמשכת אליו בגלל התנהגותו המוחצנת. הוא מבלה את הלילה במיטתה אבל באמצע הלילה לאור הירח הוא יוצא ליער ורודף ומשסע צבי כמו שזאב עושה. הוא פונה בחרדה לרופא הודי שמאשר זאת ונותן לו קמע למניעה אך הקמע אינו עובד.
רנדל חוזר לדירתו ובשאר הלילות הוא הופך שוב לאדם-זאב, מתנפל על שוטרים שבאים לאזקו, מתנפל על שלושה שודדים שרוצים לשדוד אותו וקורע בשיניו מספר אצבעות של אחד מהם.
הוא קושר את עצמו לרדיאטור בחדרו ולאורה מגיעה לשחרר אותו אך לפתע מגיע בלש משטרה (ריצ'רד ג'נקינס) וחוקר אותו על רצח אשתו שרלוט שגופתה השסועה נמצאה בפארק. רנדל חושב שהוא אשם בזה אבל אינו יודע שהרוצח האמיתי היה סווינטון.
היא לוקחת את רנדל בחשאי לאחוזתה וכולאת אותו לבקשתו באורווה. לאחר מכן היא ממהרת למסור עדות במשטרה ופוגשת שם את סווינטון שהפך לזאב בעקבות נשיכתו של רנדל. הוא עוקב אחריה לחווה, הורג את השוער והמשגיח ותוקף אותה בעזות של זאב, נושך אותה ומנסה לאנסה. רנדל מצליח להשתחרר מהאורווה ומתפתח קרב קשה בין שני ה"זאבים" עד שלבסוף לאורה יורה והורגת את סווינטון ורנדל בורח ליער.
לאורה אומרת לשוטרים שמגיעים כי היא מריחה מהם וודקה ששתו מזמן. חושיה מתחדדים ועיניה הופכות לעיני זאב. היא הולכת ליער שבו נמצא כעת רנדל בצורת זאב לאחר שעבר את כל השלבים להפיכתו לזאב.
המרכז להבנה ושיתוף פעולה יהודי-נוצרי

| --- | --- |

 פעילות:  חינוך יחסי יהודים-נוצרים לימוד תנ"ך
 תחום:  religious congregations and associations 
 מדינה:  ישראל 
 מטה הארגון:  ירושלים 
 מייסדים:  הרב ד"ר שלמה ריסקין
 יושב ראש:  קנת ברנדר 
 מנכ"ל:  דוד נקרוטמן 
 תקופת הפעילות:  2008–הווה (כ־16 שנים)
 www.cjcuc.org
 
המרכז להבנה ושיתוף פעולה יהודי-נוצרי או CJCUC הוא מוסד יהודי אורתודוקסי המקיים סיורים תנ"כיים לנוצרים בישראל וכן סמינרים העוסקים בשורשיה העבריים של הנצרות ובשיתוף פעולה בין בני שתי הדתות. המרכז הוקם בשנת 2008 על ידי הרב שלמה ריסקין ביישוב אפרת ולאחר מכן העביר את פעילותו למוזיאון ארצות המקרא בירושלים.
רקע היסטורי

היסודות האידאולוגיים, שהובילו בסופו של דבר להקמתו של המרכז ב-2008, החלו כבר לקרום עור וגידים קרוב ל-50 שנים לפני כן. באותו זמן, העולם היה עדיין שרוי בתהליך של החלמה עם סיום מלחמת העולם השנייה וזוועות השואה.
בשנת 1964, הרב יוסף סולובייצ'יק, מורו ורבו של מייסד CJCUC, הרב שלמה ריסקין, פרסם מאמר בשם "עימות" (Confrontation) שבו הוא הסביר את דעותיו על דיאלוג בין-דתי ושרטט לקיומו של דיאלוג שכזה. לצד המאמר פורסמה הצהרה של הסתדרות הרבנים דאמריקה שקוראת לקיום דיאלוג בין דתי, תוך שמירה על הבדלה מוחלטת בין הדתות. בערך באותו הזמן, חלו שינויים אידאולוגיים מהותיים בשורות הכנסייה הקתולית ושנה אחרי שפורסם מאמרו של הרב סולובייצ'יק, פרסם הכס הקדוש את נוסטרה אטאטה, ההכרזה על יחסיה של הכנסייה עם דתות שאינן נוצריות. נוסטרה אטאטה זיכתה את היהודים מצליבת ישו והודתה כי לאנטישמיות הדתית היה תפקיד משמעותי בהנחת היסודות למעשי הזוועה שבוצעו כנגד העם היהודי.
ראשיתם של היחסים בין יהודים לנוצרים אצל הרב ריסקין החלה בשנות השישים של המאה העשרים כאשר הוא השתתף בסמינרים, שנערכו על ידי הפרופסור דוד פלוסר, אודות ספרי הבשורה הנוצרים באוניברסיטה העברית בירושלים. הוא תיאר שכיהודי אורתודוקסי, הוא יכל לאתר את ההקבלות לתורתו של ישו בתוך כתבי הקודש בעברית.
לאחר שהתיישב באפרת, החל הרב ריסקין להתרועע עם העולם הנוצרי. רוב המבקרים הנוצריים שהגיעו לאפרת, אלה שבאו לשמוע וללמוד, היו האוונגליסטים. הוא יצר קשרים עם הכומר רוברט סטרנס ממדרשות כנפי נשרים (Eagles' Wings) ועם הכומר ג'ון הייגי, שהרשים את הרב ריסקין כאיש חם ומחבק עם קול צלול ומהדהד על אהבתו לאומה היהודית. כשעימת הרב ריסקין את הכומר הייגי עם השאלה על אהבתו לאומה היהודית; "האם אתה אוהב אותנו בגלל שאתה רוצה להמיר את דתנו?", כומר הייגי השיב "אני אוהב אתכם בגלל בראשית י"ב ג' שבו אמר ה' לאברהם - וַאֲבָרְכָה, מְבָרְכֶיךָ, וּמְקַלֶּלְךָ, אָאֹר; וְנִבְרְכוּ בְךָ, כֹּל מִשְׁפְּחֹת הָאֲדָמָה - אני רוצה להיות מבורך ולא מקולל, כבוד הרב.".
ייעוד

המרכז מדגיש את המשמעות התאולוגית וההיסטורית של ארץ ישראל ועל פי משנתו יכולים ערכי הליבה של היהדות והנצרות, ערכים של קדושה, חיי אדם, שלום וכבוד האדם, להשפיע על התרבות והסכסוכים במאה העשרים ואחת. המרכז מקיים סמינרים יומיים לקבוצות נוצריות, ובפרט סטודנטים ואנשי סגל של סמינרים קתולים ופרוטסטנטים בארצות הברית, קנדה ואירופה. הסמינרים כוללים סיורים באתרים מקראיים, כגון בירושלים, נתיב האבות והבארות ההרודיאניים. הסמינרים עוסקים ביחסי יהודים ונוצרים, תאולוגיה מקראית של החגים, עשרת הדיברות הרוע והרצון החופשי, יהדות ומדרשו של ישו.
המרכז הקים את "המכון לחקירה תאולוגית" בראשות הרב יוג'ין קורן וד"ר רוברט ג'נסון ממכון ווית'רספון בפרינסטון, ניו ג'רזי. במכון חוקרים ותאולוגים שמטרתם להבהיר את ההסכמות והמחלוקות בין היהדות לנצרות, בתחומים כמו ברית, ישועה, פרשנות המקרא, דת ואלימות, מונותאיזם אתי ומשיחיות. החוקרים עוסקים גם ביחסי יהודים-נוצרים בעבר ובהווה.
בחודש מרץ 2015, השיק המרכז את יוזמת "יום הלל" הבינלאומית (אנגלית: Day to Praise) שבה הוא מזמין את העולם הנוצרי לדקלם את תפילת ההלל (תהילים קי"ג-קי"ח) ביום העצמאות של ישראל ביחד עם העם היהודי.
המרכז קיבל כספים ממשפחת הרטוג, קרן פול סינגר, קרן "שער ציון" הבינלאומית, משרד המשפטים, נוצרים מאוחדים למען ישראל וממדרשות ג'ון הייגי.
ספרים

"Covenant and Hope--Christian and Jewish Reflections" Eerdmans - 2012 (באנגלית) ISBN 978-0802867049
"Plowshares into Swords? Reflections on Religion and Violence" - 2014 ‏ (גרסת קינדל) (באנגלית)
"RETURNING TO ZION: CHRISTIAN AND JEWISH PERSPECTIVES" - 2015 ‏ (גרסת קינדל) (באנגלית)
"Cup of Salvation" הוצאת גפן - 2017 (באנגלית) ISBN 978-9652299352
הערות שוליים

↑
Confrontation, Tradition 6:2 p5-9, 1964. Reprinted in "A Treasury of Tradition", Hebrew Publishing Co, NY, 1967. - OCLC 1974913
↑
שבת הגדול - עמוד 15
↑
שבת הגדול - עמוד 18
↑  ארליך, צור (17 במאי 2012). "דיאלוג יהודי-נוצרי: חשיבה מחודשת / שלמה ריסקין". מקור ראשון. נבדק ב-25 באוקטובר 2017. {{cite web}}:  (עזרה)
↑
CJCUC Statement on a Jewish Understanding of Christians and Christianity - Council of Centers on Jewish-Christian Relations - May 24, 2011
↑  ITI
↑
Covenant and Hope - Christian and Jewish Reflections - Wm. B. Eerdmans Publishing Co. - July 2012 - ISBN 978-0802867049
| --- | --- |
בקרת זהויות :  NLI: 987007415819705171  GND: 1056050357  ISNI: 0000 0004 6459 686X  VIAF: 309726968   WorldCat (עם VIAF): 309726968
וליד שועיבת

אין תמונה חופשית
וליד שועיבת (בערבית: وليد شعيبات, נולד בבית סאחור ב-1960) הוא דובר בולט בעד הנצרות וישראל, וכנגד האסלאם שהיגר מירדן לארצות הברית.
שועיבת נולד לאב ירדני ולאם אמריקאית, וטוען שהיה בעבר פעיל אש"ף. הוא מגדיר את עצמו כ"מוסלמי שהחליט להמיר דתו לנצרות". שועיבת הגיע לתודעה הציבורית כשהפך למבקר של האסלאם ותומך נלהב של ישראל. שועיבת שינה את דעותיו בנוגע לישראל, לנצרות ולאסלאם בעקבות קריאה בספר התנ"ך ובמקורות היהודיים וכן בעקבות פיגועי 11 בספטמבר.
תחילת חייו

שועיבת נולד בבית לחם והוא נכדו של המוח'תאר של בית סחור, שהיה מקורב למופתי של ירושלים, אמין אל-חוסייני. שועיבת הצטרף לזרוע הצבאית של אש"ף בנעוריו והחל לבצע פעולות נגד ישראל. בין פעילויות הטרור שביצע היו השתתפות בניסיון לינץ' בחייל צה"ל. לאחר שעזב את הארגון והחל בתהליכי ההגירה לארצות הברית, המשיך בפעילותו האנטי ישראלית. כאשר הגיע לארצות הברית הפך להיות מעורב בארגון סטודנטים ערבים בקולג' בשיקגו.
דעותיו על ישראל

לאחר שהחל לבחון את התנ"ך והמקורות היהודיים וכן לאחר פיגועי 11 בספטמבר, השתנו דעותיו של שועיבת על ישראל. הוא הפך למבקר של האסלאם ולתומך נלהב של ישראל.
שועיבת הוא מקימה של קרן וליד שועיבת, ארגון שמטרתו "להילחם עבור ישראל בתקשורת".
שועיבת מאמין כי על ישראל לכבוש מחדש את רצועת עזה, שכן היא יהודית על פי זכות. הוא טוען כי "אם ליהודי אין זכות על עזה, אז אין לו זכות על יפו או חיפה". כמו כן, לדעתו על ישראל לגרש מתחומה כל אדם המכחיש את זכותה להתקיים "גם אם נולד בישראל".
דעותיו על האסלאם והשריעה

שועיבת הופיע בזרם המרכזי של התקשורת ברחבי העולם והוצג כ"עד מומחה" על מספר סרטים תיעודיים על האסלאמיזם.
שועיבת נותן הרצאות למשטרה המקומית בארצות הברית בנוגע לדעתו כי "רוב המוסלמים רוצים ליישם את חוקי השריעה בארצות הברית". הוא אמר בראיון כי על מנת למנוע זאת, הוא הזהיר שוטרים כי צריך "לבחון את השפעתם של המוסלמים על הקהילה".
ביקורת

בתחקיר שפורסם ביומון ג'רוזלם פוסט עלו תהיות וספקות לגבי סיפוריו ועדויותיו, בפרט העדות אודות פיגוע שניסה לכאורה לבצע בסניף בנק לאומי בעיר בית לחם בסוף שנות השבעים של המאה ה-20. 
כמו כן, מעלה הכתבה תהיות וספקות לגבי מפעל הצדקה שבראשו עומד וליד שועיבת.
ביבליוגרפיה

"Dear Muslim, Let Me Tell You Why I Believed"
Israel and The World's Mock Trial - details anti-Semitism in Islamic and secular Western countries.
Why I Left Jihad: The Root of Terrorism and the Return of Radical Islam
The Culture of Death: Coverage of testimony given by Shoebat.
From Hate to Love: Discusses the anti-semitic indoctrination of Palestinian children.
Walid Shoebat: A Testimony of Faith to Redemption
Why We Want To Kill You: The Jihadist Mindset and How to Defeat It (2007)
In Satan’s Footsteps
The Forgotten Ally
Arabs Speak Frankly
סרטים דוקומנטריים בהם מעורב וליד שועיבת

From The River to the Sea
First Comes Saturday Then Comes Sunday
The Forsaken Promise
Walid Shoebat: The Culture of Death
The Silent Exodus
Obsession: Radical Islam's War Against the West
Islam: What the West Needs to Know
הערות שוליים

↑  Walid Shoebat - YouTube
↑  https://topexecutivegreetings.com/shoebat_com/donate.php
1 2  "Books by Walid Shoebat". Shoebat.com. אורכב מ-המקור ב-2011-07-16. נבדק ב-23 במרץ 2010. {{cite web}}:  (עזרה)
↑  amazon.com
↑  "WalidShoebat.com". Shoebat.com. אורכב מ-המקור ב-2011-07-07. נבדק ב-23 במרץ 2010. {{cite web}}:  (עזרה)
↑  "WalidShoebat.com". Shoebat.com. אורכב מ-המקור ב-2011-07-07. נבדק ב-23 במרץ 2010. {{cite web}}:  (עזרה)
↑  "WalidShoebat.com". Shoebat.com. אורכב מ-המקור ב-2011-07-07. נבדק ב-23 במרץ 2010. {{cite web}}:  (עזרה)
↑  "WalidShoebat.com". Shoebat.com. אורכב מ-המקור ב-2011-07-16. נבדק ב-23 במרץ 2010. {{cite web}}:  (עזרה)
↑  "WalidShoebat.com". Shoebat.com. אורכב מ-המקור ב-2011-07-16. נבדק ב-23 במרץ 2010. {{cite web}}:  (עזרה)
↑  "WalidShoebat.com". Shoebat.com. אורכב מ-המקור ב-2011-07-07. נבדק ב-23 במרץ 2010. {{cite web}}:  (עזרה)
↑  "WalidShoebat.com". Shoebat.com. אורכב מ-המקור ב-2011-07-16. נבדק ב-23 במרץ 2010. {{cite web}}:  (עזרה)
| --- | --- |
בקרת זהויות :  NLI: 987008638387805171  ISNI: 0000 0000 3560 4614  LCCN: n2005071023  VIAF: 36329519   WorldCat (עם VIAF): 36329519
הפארק הלאומי אקסמור

| --- | --- |
מראה מהפארק
מראה מהפארק
 מידע כללי
 על שם:  הנהר אקס 
 תאריך הקמה:  1954
 מבקרים בשנה:  כ-2 מיליון
 גוף מנהל:  רשות הפארק הלאומי אקסמור
 נתונים ומידות
 שטח:  693 קמ"ר
 גובה ממוצע:  519 מ' 
 מיקום
 מדינה:  הממלכה המאוחדת הממלכה המאוחדת
 מיקום:  Somerset West and Taunton, North Devon, Mid Devon 
 קואורדינטות:  51°06′N 3°36′W﻿ / ﻿51.1°N 3.6°W﻿ / 51.1; -3.6
 http://www.exmoor-nationalpark.gov.uk/
  מיקום הפארק
 
הפארק הלאומי אקסמור (באנגלית: National Park Exmoor) הוא אזור חבל הררי הנמצא בדרום-מערב אנגליה, שטחו 693 קמ"ר והוא משתרע ממחוז סאמרסט במערב ומחוז דבון בצפון, כאשר 71% ממנו נמצאים במחוז סאמרסט ואילו 29% באזור דבון.
שם הפארק ניתן על שם נהר האקס שמקורו במרכז הפארק ואדמת הבור שבפארק.
בפארק יש מרחבים גדולים של אדמה לא מעובדת (בור), נופי חוף מרהיבים, עמקים מיוערים עמוקים, כרי אחו, צוקי ים גבוהים ונחלים זורמים. כולם יוצרים פסיפס של עושר לעיניים והוא מהווה מקור משיכה לחובבי טרקים, לסיורים ברגל ובכלי רכב.
נוף זה נתן במשך מאות שנים, ועודנו נותן, השראה למשוררים, סופרים ואמנים.
היסטוריה

אקסמור היה בעבר, בין השנים 1815–1818, יער מלכותי ואזור צייד.
יש עדויות לעיסוק חקלאי וכריית עפרות מינרלים מהתקופה המזוליתית וזוהו במקום שרידי אבנים וגשרים.
בימי הביניים גידלו באזור כבשים.
אקסמור הוגדר כפארק לאומי בשנת 1954. בהקמת הפארק הוגדרו המטרות: שמירת היופי הטבעי, החי, הצומח והמורשת התרבותית, ובכך יעניק לציבור המבקרים הנאה והבנה של האיכויות שבפארק זה. בתחילה הוקמה רשות להשגת המטרות שהייתה מורכבת מנציגויות המחוז ולאחר מכן ניהול הפארק הועבר לרשות הפארקים הלאומיים.
גאולוגיה

סלעי המשקע באזור הגבוה של פארק אקסמור נוצרו במהלך התקופה הדבונית של ההיסטוריה הגאולוגית לפני כ-410–360 מיליון שנים ובמדרונות הסלעים נוצרו בתקופת הטריאס והיורה.
הקרקע מורכבת מאבני חצץ, אבני חול, צפחה, פצלים, אבני גיר, סחף ובוץ.
בסלעים ישנם מינרלים קוורץ וברזל. הסלעים מתקופה מאוחרת יותר מכוסים בחלקם באדמת בור ואדמה חומצית.
גאוגרפיה

השטח סלעי, הנקודה הגבוהה ביותר בפארק היא 519 מ' בדאנקרי ביקון (Dunkery Beacon). קו החוף הוא 55 ק"מ. הצוק הגבוה ביותר נמצא ליד העיירה קומב מרטין (Combe Martin) ושמו "התליין הגדול" (Great Hangman) וגובהו 250 מ'. לידו צוק נמוך יותר "התליין הקטן" אשר גובהו 200 מ'. גבעות החוף מגיעות לגובה של 414 מ'. היערות מגיעים לעיתים עד לקו החוף.
ישנם נמלים קטנים בלינמות', פורלוק, וויר וקומב מרטין, המשמשים כיום בעיקר את המבלים בפארק.
נהרות ונחלים באורך כולל של 483 מ': נהר אקס הנמצא ברובו באזור דבון, נהר בארל העובר בצפון אקסמור ומצטרף לנהר האקס ליד אקסברידג'. ישנם נהרות נוספים הזורמים צפונה לתעלת בריסטול והם נהר ההדון ונהרות לין מזרח ומערב, נהר הורנר, נהר מול ונהר טאו.
אקלים

האקלים בפארק ממוזג. חודש ינואר הוא הקר ביותר עם טמפרטורה מינימום ממוצעת של 1–2 מעלות צלזיוס. חודשים יולי-אוגוסט הם החמים ביותר וטמפרטורת מקסימום ממוצעת של 21 מעלות צלזיוס. כמות המשקעים השנתית היא כ־800 מ"מ. בחודשים נובמבר–מרץ מהירות הרוח היא בממוצע גבוהה יותר משאר חודשי השנה.
אקולוגיה

בשנת 1993 הוכרז הפארק כ"רגיש לסביבה" ובכך קיבל הגנה על הנוף שבו, על בעלי החיים שבשטחו וכבעל חשיבות היסטורית. בשנת 2011 הוכר כאזור "שמיים אפלים", בו יש תאורה חיצונית וכמתאים לצפייה בכוכבים.
יש בו הגנה מפני זיהום תאורה מלאכותית.
רשויות הפארק פעילות עם יוזמות בין-לאומיות להפחתת הפחמן המצוי באדמות הכבול, מורחבים שטחי היער ונמנעים משימוש בפלסטיק.
עולם הצומח

את אדמת הבור מכסים עשבים או שיחי אברש. שטח נרחב מהפארק מכוסה ביערות לרוב בעמקים העמוקים או במורדות הצוקים לאורך החוף. העצים הם בעיקר אלון, ליבנה, מילה ועצי מחט. בעבר כרתו עצים לשימוש כמקור דלק לבעירה וכן בעלי החיים במקום ניזונו מהצמחייה. החל משנת 2004 רשות הפארק מפקחת על העצים ונוטעת יערות חדשים. עצי מחט אשר נכרתים משמשים לשיפור תנאי הפארק, כמו שערים, גידור ומתקנים למבקרים. ישנו עץ חוזרר עם ארבעה זנים נדירים. הלחות שביערות מאפשרת צמיחתם של שרכים, טחבים, חזזיות. בין פרחי הבר ניתן למצוא סחלבים.